Sonneborn–Bergerov kriterij
Sonneborn-Bergerov kriterij je sistem obračunavanja bodova za plasman na kružnim turnirima, na kojima se igra po Bergerovom sistemu ("svak sa svakim") ukoliko više igrača na kraju turnira ima isti broj bodova. Sonneborn-Bergerov kriterij se primjenjuje i na turnirima koji se igraju po Švicarskom sistemu. Računanje dodatnih bodova (SB - Sonneborn-Bergerovi bodovi) igrača sa istim brojem bodova, vrši se tako da igrač, od igrača koje je pobijedio, dobija ukupan broj njihovih bodova, a od igrača sa kojima je remizirao, polovinu njihovih bodova. Veći zbir SB bodova odlučuje o plasmanu igrača sa istim brojem bodova. Najčešće se primjenjuje na šahovskim turnirima. Prednost ovog sistema je da u slučaju istog broja bodova, bolje mjesto na turniru dobija igrača koji je pobjedio igrače sa više pobjeda, odnosno bolje igrače.